section_heading: Nakon Sudnjeg dana
paragraph_text: Nakon prvotnog napada, Skynet koristi svoje preostale resurse kako bi okupio preživjele ljude i natjerao ih na robski rad. Ovi su robovi izgradili prvu automatiziranu tvornicu, koje su činile okosnicu za Skynetove ostale planove. U roku od nekoliko desetljeća, Skynet je stvorio globalnu prisutnost, te je koristio svoje strojeve kako bi pronašao, okupio i uklonio preživjele ljude. Naredba mu ostaje nepromijenjena: globalna sveobuhvatna vojna mreža koja mora uništiti čovječanstvo da bi ispunila uvjete svog prvobitnog programa.